b'\n_START_ARTICLE_\nJetBlue Airways\n_START_SECTION_\nHistorie\n_START_PARAGRAPH_\nGr\xc3\xbcnder for selskapet var David Neeleman som meldte om sine planer i februar 1999 og bestilte fly fra Airbus. Den f\xc3\xb8rste flygningen til jetBlue fant sted 11. februar 2000 mellom New York JFK og Fort Lauderdale. JetBlue var et av f\xc3\xa5 selskap som klarte \xc3\xa5 g\xc3\xa5 med overskudd selv etter terrorangrepet 11. september. I 2002 fikk selskapet levert underholdningsutstyr med skjerm i hvert sete som ga alle passasjerene mulighet til \xc3\xa5 se p\xc3\xa5 fjernsyn._NEWLINE_Siden JetBlue \xc3\xb8nsket \xc3\xa5 fly til en del destinasjoner der det ikke var grunnlag for Airbus A320 flyene bestilte selskapet 100 mindre Embraer 190 fly i 2003. Disse flyene ble satt i rute 8. november 2005, f\xc3\xb8rst p\xc3\xa5 ruten New York-Boston. JetBlue hadde imidlertid en del problemer med de nye flyene med forsinkede leveranser og en del mindre tekniske problemer. Dette, sammen med h\xc3\xb8ye drivstoffutgifter p\xc3\xa5 grunn av h\xc3\xb8y oljepris, bidrog til at overskuddet ble kraftig svekket i tredje kvartal av 2005 (fra $8.7 millioner til $2.7 millioner), og selskapet fikk sitt f\xc3\xb8rste underskudd i siste kvartal 2005. I l\xc3\xb8pet av 2006 har selskapet imidlertid begynt \xc3\xa5 g\xc3\xa5 med overskudd igjen.\n_START_SECTION_\nRutenettverk\n_START_PARAGRAPH_\nDet meste av flytilbudet er p\xc3\xa5 innenriksmarkedet til en rekke byer over det meste av USA, men det er en del utenriksfly til De karibiske \xc3\xb8yer. John F. Kennedy flyplassen i New York er den st\xc3\xb8rste hovedflyplassen i nettverket og JetBlue disponerer hele Terminal 6 og er i ferd m\xc3\xa5 \xc3\xa5 ruste opp Terminal 5. Flere ruter g\xc3\xa5r ogs\xc3\xa5 fra Long Beach, Fort Lauderdale, Washington Dulles, Oakland og Boston._NEWLINE_Selskapet har ruter til 20 stater samt Puerto Rico. Utenriksflygninger g\xc3\xa5r til Aruba, Bahamas, Bermuda og Den dominikanske republikk.'